Frontino
‘S e baile beag agus sgìre-riaghlaidh (Spàinntis municipio) faisg air Dabeiba ann an Antioquia, Coloimbia, a th’ ann am Frontino. Tha e suidhichte aig 1,350m os cionn ìre na mara agus 146km air falbh bho Mhedellín, prìomh-bhaile na roinne. Tha teodhachd mheadhanach dhe 21.1˚ C aige. Chaidh am baile a stèidheachadh ann an 1806.

Sluagh a' bhaile 
Tha  7,614 duine nan tàmh anns a' bhaile fhèin, ach tha 20,031 uile gu lèir a' fuireach ann, a' gabhail a-steach na clachain thall anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (municipios) agus le sin tha gach clachan agus croit fo stiùireadh baile air choireigin. Air adhbharan trioblaidean poilitigeach air an dùthaich, tha a' mhòr-chuid neo mòran nan daoine anns gach uile baile a-nis a' fuireach anns nam bailtean fhèin, is na daoine a' fàgail na sgìrean dùthchasail. ‘S e pàtran-sluaigh gu math àbhaisteach a tha seo. Taobh chinnidh, ' s e daoine geala/mestizos a th' ann a' mhòr-chuid nan daoine ann an Fredonia, ach tha 0.1% dhe daoine le freumhan ann an Afraga agus 10.4% Tùsanaich ann.  'S urrainn do 78.3% dhuibh leughadh agus sgrìobhadh. A thuilleadh air sin, chan eil fòn aig an taigh ach aig 32.6% nan dachaigh.

Fèisean 
Thathar a’ cumail am iomadach seòrsa dhe fhèis ann am Frontino. Chithear fèilltean  Caitligeach, leis gur e dùthaich le mòr-chuid Chaitligeach a th’ ann fhathast,  fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

Iomraidhean

Ceanglaichean A-mach 

An t-sìde ann an Fredonia

 

Antioquia
Bailtean
Coloimbia